Rødrandbladbille

Rødrandbladbille (Chrysolina sanguinolenta) er en bille som tilhører familiegruppen bladbiller (Chrysomelidae). Den lever på tørr gressmark, blant urter.

Rødrandbladbille er mellom 7-11 mm lang. Dekkvingene er to farget, mørke med rødlige sidekanter. De har tydelig uregelmessig punktur, det vil si at den ikke er ordnet i langsgående rekker. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Kroppen er litt langsmal og oval som bladbillene ofte er.

Den er svært lik torskemunnbladbille Chrysolina gypsophilae, men skal kunne skilles på forskjeller i tegningen på de tofargede dekkvingene.

Både larvene og de voksne (imago) billene lever av å spise blad på næringsplanten.

Rødrandbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Rødrandbladbille Chrysolina sanguinolenta - Fauna Europaea
 Norsk entomologisk forening

Bladbiller